ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ซามูไร บอนด์
ตอนนี้รัฐมนตรีที่เจอ “เมาท์แหลก” ต้องยกให้กรณ์ จาติกวณิช รมว.คลัง เมื่อมีบิ๊กในรัฐบาลที่เคยเลิฟกันมาก 2 คน บอกว่ากรณ์กำลังคิดการใหญ่ซะแร้ว...วว... และเก้าอี้กระทรวงริมคลองประปาดูเหมือนจะเล็กเกินไป งานนี้ทางเดินของขุนคลังร่างสูงดูจะสวนทางกับอารมณ์ของ 2 บิ๊กที่อยากกลับไปอยู่บ้านเต็มแก่
...l...สัปดาห์ที่ผ่านมา กรณ์ไม่ได้ประจำการอยู่เมืองไทย เพราะต้องไปประชุมประจำปีธนาคารโลกและกองทุนการเงินระหว่างประเทศ ที่กรุงวอชิงตัน ดี.ซี. สหรัฐ แต่ก็นำทีมผู้บริหารอย่าง นริศ ชัยสูตร ผู้อำนวยการสำนักงานเศรษฐกิจการคลัง ไปหารือมาตรการสกัดเงินบาทแข็งค่าและช่วยผู้ประกอบการที่ได้รับผลกระทบ ภายใต้บรรยากาศชิลชิล ที่สวนสาธารณะ บริเวณ อนุสาวรีย์ลินคอล์น และอนุสาวรีย์วอชิงตัน ระหว่างพักรับประทานอาหารเที่ยง โอ้ว...เวิร์กฮาร์ดชิงๆ
...l...ประสาร ไตรรัตน์วรกุล ผู้ว่าการธนาคารแห่งประเทศไทย ซึ่งก็ไปอยู่ที่วอชิงตันเหมือนกัน แต่เดิมกำหนดจะกลับปลายสัปดาห์นี้ ล่าสุดเปลี่ยนใจ เพราะ “งานเข้า” ต้องขอบินกลับก่อนตั้งแต่เมื่อคืน เพื่อให้ทันร่วมประชุมคณะรัฐมนตรีวันนี้ เพราะกระทรวงการคลังนำเสนอแพ็กเกจมาตรการสกัดเงินทุนไหลเข้าเพื่อแก้ปัญหาค่าเงินบาท และแผนบรรเทาผลกระทบของผู้ส่งออกที่กำลังกระอักเลือด อย่างนี้ค่อยยังชั่วเพราะ ธปท.จะได้ไม่ถูกหาว่าลอยตัว
...l...ขณะที่หลายคนห่วงรายได้ส่งออกเหมือน “ไข่ในหิน” แต่นักเศรษฐศาสตร์มือเก๋าหลายคนกำลังกังขาว่าผู้ส่งออกกลายเป็นอาชีพที่เอาเปรียบสังคมหรือไม่ เพราะเอาแต่ให้รัฐบาลช่วย ร้องแรกแหกกระเชอ ทุกครั้งก็เป็นอย่างนี้ กี่ปีก็เป็นอย่างเก่า ขณะที่แบงก์พาณิชย์ก็ไม่คิดจะช่วยอะไรลูกค้า นอนรอให้ ธปท.เข้าไปแทรกค่าเงินบาท หรือไม่ก็คิดแต่หากินกับค่าต๋งทำ “ฟอร์เวิร์ด” มากกว่าจะช่วยลูกค้า สุดท้ายก็เป็นภาระของแบงก์รัฐต้องเข้าไปอุ้ม ... ก็เงินภาษีของประชาชนทั้งน้าน...นน...